Chrám svätej Paraskevy (Lešten)

**Chrám svätej Paraskevy** (), známy aj ako **Chrám svätej Paraškevy** () je pravoslávny chrám v dedine Lešten v Blagoevgradskej oblasti v juhozápadnom Bulharsku.

## Poloha
Chrám svätej Paraskevy leží v centre dediny Lešten, ktorá sa nachádza v Západných Rodopoch približne 8 kilometrov severovýchodne od od centra okresu, dediny Gărmen a dediny Ogňanovo a 15 kilometrov od mesta Goce Delčev. Budova leží v susedstve radnice, ako aj budovy bývalej školy (dnes fungujúcej ako krčma).

## Dejiny a súčasnosť
Celková výstavba chrámu do jeho súčasnej podoby prebiehala v rokoch 1833 – 1837. S výstavbou sa začalo v roku 1833. V tom istom roku bola v Leštene založená cirkevná škola, ktorá fungovala v areáli chrámu až do roku 1902, kedy bola postavená samostatná budova školy a výuka sa následne presunula tam. Výstavba samotnej chrámovej budovy bola dokončená v roku 1836 a v tom istom roku bol chrám aj vysvätený a otvorený pre veriacich. V roku 1837 bola postavená aj zvonica a chrám tak dostal podobu v ktorej sa zachoval do súčasnosti. V roku 1898 bola budova reštaurovaná. Začiatkom 21. storočia bola budova chrámu poškodená v dôsledku požiaru. Opravená bola následne v roku 2014.

## Charakteristika
Chrám postavili kresťanskí presídlenci z dediny Golo Bărdo () v dnešnom Albánsku, ktorí sa do Leštenu masovo presťahovali z dôvodu perzekúcií zo strany osmanských Turkov v tomto regióne. Budova tak bola náročky postavená tak, aby zodpovedala vzhľadu chrámu, ktorý sa nachádzal už od roku 1666 v pôvodnom bydlisku staviteľov. Chrám bol taktiež po vzore pôvodného chrámu zasvätený svätej Paraskeve. Údajne si presídlenci z Golo Bărda priniesli so sebou do Leštenu aj kamennú dosku z pôvodného chrámu, ktorá bola pri stavbe zakomponovaná do budovy. Táto kamenná doska sa zachovala do súčasnosti a nachádzajú sa na nej vyryté nápisy dvoch letopočtov – 1666 a 1898 – pričom prvý z nich označuje dátum výstavby pôvodného chrámu v dedine Golo Bărdo a druhý označuje rok reštaurácie súčasnej budovy. Doska bola objavená pri oprave chrámu v roku 2014. Mimoriadne cenné sú predovšetkým ikonostas ako aj chrámové ikony, ktoré vynikajú vysokou umeleckou hodnotou a boli aj hlavným dôvodom zaradenia chrámu medzi kultúrne pamiatky. Hodnotné sú aj fresky, ktorými bol interiér chrámu vyzdobený už v období jeho výstavby.

## Štatút a dôvod pamiatkovej ochrany
Kategória: kultúrna pamiatka miestneho významu

Ako dôvod ochrany bola uvedená umelecká hodnota budovy. 

## Galéria

Leshten-2020-Lesten-SvetaParaskeva01.jpg|Celkový pohľad na chrám zo západu
Leshten-2020-Lesten-SvetaParaskeva06.jpg|Celkový pohľad na chrám z juhozápadu
Leshten-2020-Lesten-SvetaParaskeva25.jpg|Celkový pohľad na chrám zo severovýchodu
Leshten-2020-Lesten-SvetaParaskeva09.jpg|Pohľad na južnú fasádu budovy
Leshten-2020-Lesten-SvetaParaskeva12.jpg|Pohľad na juhovýchodnú časť budovy
Leshten-2020-Lesten-SvetaParaskeva24.jpg|Pohľad na východnú fasádu budovy s apsidou
Leshten-2020-Lesten-SvetaParaskeva17.jpg|Detailný pohľad na severnú fasádu tvonice
Leshten-2020-Lesten-SvetaParaskeva04.jpg|Detailný pohľad na vrchnú časť zvonice
Leshten-2020-Lesten-SvetaParaskeva05.jpg|Detailný pohľad na hlavný západný vchod do chrámu
Leshten-2020-Lesten-SvetaParaskeva10.jpg|Detailný pohľad na južný vchod do chrámu
Leshten-2020-Lesten-SvetaParaskeva18.jpg|Detailný pohľad na okno zvonice
Leshten-2020-Lesten-SvetaParaskeva07.jpg|Pohľad na južnú časť chrámového dvora
Church of St Paraskeva, Leshten E3.jpg|Z interiéru chrámu
Church of St Paraskeva, Leshten E6.jpg|Z interiéru chrámu


## Referencie

## Iné projekty

Kategória:Pravoslávne chrámy v Bulharsku
Kategória:Kultúrne pamiatky v Bulharsku
Kategória:Lešten
Kategória:Kostoly z obdobia bulharského národného obrodenia
Kategória:Architektúra z 1837
Kategória:Kostoly zasvätené sv. Paraskeve